หุ้นเปิดเมือง
หุ้นเปิดเมืองวิ่งขึ้นมารับกับการฟื้นมาตรการ Test&Go สำหรับคนไทยและต่างชาติ ประเด็นที่สำคัญ คือ Test&Go ครั้งนี้ไม่มีการกำหนดประเทศต้นทาง
หุ้นเปิดเมืองวิ่งขึ้นมารับกับการฟื้นมาตรการ Test&Go สำหรับคนไทยและต่างชาติ ประเด็นที่สำคัญ คือ Test&Go ครั้งนี้ไม่มีการกำหนดประเทศต้นทาง
21 ม.ค. 2565

เมื่อวานนี้หุ้นที่เกี่ยวกับการเมืองกลับมาวิ่งคึกคักอีกครั้ง
นำโดย บมจ.ท่าอากาศยานไทย AOT
และกลุ่มสายการบิน เช่น BA และ AAV
ส่วนกลุ่มโรงแรมที่ดีดขึ้นมา คือ ERW รวมถึง MINT แต่ CENTEL กลับร่วงลง สาเหตุน่าจะเป็นการขายทำกำไรหลังจากราคาหุ้นวิ่งขึ้นมาก่อนหน้านี้แล้ว
หุ้นเปิดเมืองวิ่งขึ้นมารับกับการฟื้นมาตรการ Test&amp;Go สำหรับคนไทยและต่างชาติ
ประเด็นที่สำคัญ คือ Test&amp;Go ครั้งนี้ไม่มีการกำหนดประเทศต้นทาง
ไม่เพียงเท่านั้น เพราะยังมีการปรับมาตรการควบคุมโรคสำหรับการเดินทางเข้าราชอาณาจักรเพิ่มเติม
ทั้งหมดนี้เริ่มตั้งแต่วันที่ 1 กุมภาพันธ์ 2565
ทว่า รายละเอียดเกี่ยวกับการเข้ามาในไทย จะแตกต่างจากครั้งก่อนหน้านี้บ้าง เช่น
ผลจากการนำ Test&amp;Go มาใช้อีกครั้ง
เหมือนจะมีเสียงตอบรับที่ดีจากผู้ประกอบการเอกชน
วันก่อนหน้านี้ สนั่น อังอุบลกุล ในฐานะประธานกรรมการหอการค้าไทยและสภาหอการค้าแห่งประเทศไทย ได้ออกมากล่าวเรื่อง Test&amp;Go
คุณสนั่นให้ข้อมูลว่า ช่วงที่มีการยกเลิกมาตรการ Test&amp;Go ภาคท่องเที่ยวและธุรกิจที่เกี่ยวข้องได้รับผลกระทบอย่างรุนแรง
มาตรการ Test&amp;Go จึงเป็นมาตรการที่ช่วยผู้ประกอบการในธุรกิจท่องเที่ยวให้กลับมาฟื้นตัวได้ดี
พร้อมกับให้ข้อมูลว่า ตั้งแต่มีการเปิดประเทศ เมื่อ 1 พ.ย. 64
ตัวเลขนักท่องเที่ยวเพิ่มขึ้นทันทีจากมาตรการดังกล่าว จากเดิมเฉลี่ย 15,000 คนต่อเดือน สูงขึ้นถึง 218,788 คน ในเดือนธ.ค. 64 ทำให้ผู้ประกอบการด้านการท่องเที่ยวและบริการมีเงินหมุนเวียน
หอการค้าไทย ประเมินว่าหาก Test&amp;Go เดินหน้าต่อไป
แม้จะมีการแพร่ระบาดของสายพันธุ์โอมิครอนในต่างประเทศ ในช่วงเดือนม.ค. น่าจะมีนักท่องเที่ยวเดินทางเข้ามาประมาณ 100,000-200,000 คน
แต่ข้อมูลล่าสุด มีนักเดินทางผ่านมาตรการภูเก็ต Sandbox ได้ประมาณ 20,000 คน ในช่วงหนึ่งเดือนที่ผ่านมา
แสดงว่านักเดินทางที่คาดว่าจะเข้ามาหายไปถึง 80,000-180,000 คน
และหากประเมินการใช้จ่ายเฉลี่ยต่อทริปของนักท่องเที่ยวที่ 50,000 บาทต่อคน จะเป็นเม็ดเงินที่หายไปเฉลี่ยต่อเดือน 5,000-9,000 ล้านบาท
เห็นตัวเลขแบบนี้แล้ว นี่จึงเป็นสาเหตุที่หุ้นกลุ่มเปิดเมืองกลับมาวิ่งกันคึกคักอีกครั้ง
นักวิเคราะห์บล.เอเซีย พลัส ประเมินว่าหุ้นในกลุ่มที่ได้ประโยชน์จากการเปิดเมืองเช่นกลุ่มท่องเที่ยว โรงแรมอาทิ บริษัท ดิ เอราวัณ กรุ๊ป จำกัด (มหาชน)  หรือ ERW, บริษัท โรงแรมเซ็นทรัลพลาซา จำกัด (มหาชน) หรือ CENTEL, บริษัท ไมเนอร์ อินเตอร์เนชั่นแนล จำกัด (มหาชน) หรือ MINT
กลุ่มสายการบิน อาทิ  บริษัท ท่าอากาศยานไทย จำกัด (มหาชน) AOT, กลุ่มห้างสรรพสินค้าอาทิ บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC, บริษัท เซ็นทรัลพัฒนา จำกัด (มหาชน) หรือ CPN
กลุ่มร้านอาหารเช่น บริษัท อาฟเตอร์ ยู จำกัด (มหาชน) หรือ AU และบริษัท เอ็มเค เรสโตรองต์ กรุ๊ป จำกัด (มหาชน) หรือ M